ইবনে সৌদ কুয়েতকে তার রাষ্ট্রের অংশ করতে চাওয়ায় কুয়েত-নজদ যুদ্ধ শুরু হয়। ইবনে সৌদ দাবি করেন কুয়েত তার আওতাধীন। এ যুদ্ধে শতাধিক কুয়েতি মৃত্যুবরণ করে। ১৯১৯-১৯২০ সময়ে দুই পক্ষের মধ্যে সীমান্ত সংঘর্ষ চলতে থাকে।

যুদ্ধচলাকালীন সময় ইবনে সৌদ ১৯২৩ থেকে ১৯৩৭ সাল পর্যন্ত ১৪ বছর ধরে কুয়েতের উপর বাণিজ্য অবরোধ আরোপ করেন। কুয়েতের উপর অর্থনৈতিক ও সামরিক আক্রমণের উদ্দেশ্য ছিল যাতে যত বেশি সম্ভব কুয়েতের অঞ্চল আয়ত্ত্বে আনা যায়। উকাইর সম্মেলনে কুয়েত ও নজদের সীমানা নির্ধারিত হয়। এই সম্মেলনে কুয়েতের কোনো প্রতিনিধি উপস্থিত ছিলেন না। কুয়েতের অঞ্চলের দুইতৃতীয়াংশ দেয়ার জন্য ইবনে সৌদ স্যার পারসি কক্সকে দাবি জানান। উকাইরের ফলে কুয়েতের অর্ধেকের বেশি অংশ হাতছাড়া হয়। সম্মেলনের পরও কুয়েতের উপর সৌদি অর্থনৈতিক অবরোধ ও সামরিক আক্রমণ চলেছিল।

সৌদি-রশিদি যুদ্ধ
ইতিহাস
কুয়েত-নজদ যুদ্ধ
ইখওয়ান আন্দোলন